ພວກພໍ່ຄ້າຄໍາຢ້ານວ່າ ບັນຫາໜີ້ສິນຂອງສະຫະລັດ ຈະເຮັດໃຫ້ຍອດຂາຍຄໍາຕໍ່າລົງ (ເບິ່ງວີດີໂອລາວ/ອັງກິດ)
ຖ້າຫາກວ່າສະຫະລັດບໍ່ສາມາດ ຕັດການໃຊ້ຈ່າຍລົງ ແລະບໍ່ສາມາດ ແກ້ບັນຫາໜີ້ສິນຂອງຕົນໄດ້ແລ້ວ ມັນກໍຈະພາໃຫ້ລາຄາຄໍາແພງຂຶ້ນອີກ.
ການຖົກຖຽງກັນດ້ານການເມືອງຢູ່ໃນສະຫະລັດ ກ່ຽວກັບເພດານໜີ້ສິນ ໄດ້ຊ່ວຍຜັກດັນໃຫ້ ຄ່າເງິນໂດລາຕົກຕໍ່າລົງ ຫລາຍເປັນປະວັດການ ແລະຜັກດັນໃຫ້ລາຄາຄໍາຖີບຕົວສູງຂື້ນ ເຖິງ 1,600 ກວ່າໂດລາ ຕໍ່ນຶ່ງອອນສ໌ ຫລືປະມານສອງບາດເຄິ່ງ ຊຶ່ງຂຶ້ນເປັນສອງເທົ່າຕົວ ຈາກລາຄາເມື່ອສອງປີຜ່ານມາ ຢູ່ໃນຂົງເຂດເອເຊຍ ບ່ອນທີ່ຄໍາບໍ່ໄດ້ເປັນແຕ່ພຽງເຄື່ອງເອ້ ຫລືເຄື່ອງປະດັບເທົ່ານັ້ນ ແຕ່ຍັງຖືເປັນການລົງທຶນທີ່ເຊື່ອໝັ້ນໄດ້ນໍາອີກນັ້ນ ຄວາມຮຽກຮ້ອງ ຕ້ອງການຄໍາແມ່ນຍັງແຂງແຮງຢູ່ ແຕ່ໃນຂະນະທີ່ຄາດກັນວ່າ ລາຄາຄໍາຈະສືບຕໍ່ສູງຂຶ້ນໄປ ເລື້ອຍໆ ໂດຍສະເພາະຖ້າຫາກວ່າບັນຫາເລຶ່ອງການລົດຈໍານວນໜີ້ສິນ ແລະການໃຊ້ຈ່າຍ ຂອງລັດຖະບານສະຫະລັດຍັງແກ້ໄຂບໍ່ໄດ້ນັ້ນ ພວກຊື້ແລະພວກຂາຍຄໍາທັງຫລາຍພາກັນ ກ່າວວ່າ ການຂາຍຄໍາກໍຈະຖືກກະທົບ ດາຣາມີເລຶ່ອງນີ້ມາສະເໜີທ່ານ ເວລານີ້ ຄໍາແທ່ງ ໜັກນຶ່ງກິໂລ ມີລາຄາຂາຍປະມານແທ່ງລ່ະ $50,000 ທີ່ເຍົາວະລາດ ຍ່ານການຄ້າຈີນ ຫລື China Town ໃນບາງກອກ ຊຶ່ງເປັນສູນກາງການຄ້າຄໍາຂອງໄທນັ້ນ ລາຄາຄໍາທີ່ສູງຂຶ້ນເປັນປະວັດການ ພາໃຫ້ພວກຫາເລາະຊື້ຄໍາ ພາກັນຫັນ ປ່ຽນຈາກຄໍາປະເພດຮູບປະພັນເຄຶ່ອງປະດັບ ມາເປັນຄໍາແທ່ງ ເຖິງແມ່ນຈະມີລູກຄ້າອັ່ງອໍກັນຢູ່ເຕັມຮ້ານຂາຍຄໍາແຫ່ງຕ່າງໆກໍຕາມ ແຕ່ພວກເຈົ້າຂອງຮ້ານຄໍາ ກໍຍັງມີຄວາມເປັນຫ່ວງຢູ່ ນາຍ ທະນະຣັດ ປະຊາວົງ ຜູ້ອໍານວຍການບໍລິຫານຂອງຮ້ານຂາຍຄໍາ Hua Seng Hung ເປັນຜູ້ນຶ່ງທີ່ຕິດຕາມເບິ່ງການອະພິປາຍທາງການເມືອງຂອງສະຫະລັດ ກ່ຽວກັບເພດານໜີ້ສິນນັ້ນ ລາວກ່າວວ່າ: ຊຶ່ງນັ້ນ ນາຍທະນະຣັດແລະພວກພໍ່ຄ້າຄໍາຄົນອື່ນໆກ່າວວ່າ ຈະໝາຍເຖິງຍອດຂາຍທີ່ຕໍ່າລົງ ໃນປະເທດອິນເດຍ ບ່ອນທີ່ເຄື່ອງປະດັບຄໍາຖືກໃຊ້ເປັນສິນສອດທອງໝັ້ນ ແກ່ເຈົ້າສາວໃນວັນແຕ່ງງານຕາມປະເພນີນັ້ນ ແມ່ນກໍາລັງມີການປ່ຽນແປງໃນການຊື້ຄໍາກັນແລ້ວ ດັ່ງທີ່ແມ່ຍິງຄົນນີ້ກ່າວວ່າ: “It’s an Indian wedding ແຕ່ຢ່າງນ້ອຍ ກໍມີນຶ່ງບໍລິສັດທີ່ຫລິງເຫັນຜົນກໍາໄລຈາກລາຄາຄໍາທີ່ແພງຂຶ້ນ ຄືບໍລິສັດ Gold to Go ຂອງເຢຍຣະມັນ ທີ່ຂາຍຄໍາແທ່ງນ້ອຍໆຈາກຕູ້ອັດຕະໂນມັດແບບ ATM ສໍາລັບຖອນເງິນສົດທີ່ມີຂາຍຢູ່ໃນບາງປະເທດ ຊຶ່ງທາງບໍລິສັດກ່າວວ່າ ຍອດຂາຍກໍາລັງເພີ່ມຂຶ້ນ